Ørsted (firma)

Ørsted A/S, tidligere DONG Energy, er et dansk energiselskap med virksomhet i Danmark, Norge, Sverige, Tyskland, Nederland, Polen, Frankrike, og Storbritannia. Selskapet var tidlig på 1980-tallet engasjert i transportsystemer for olje og naturgass i Danmark. Siden er aktiviteten utviklet til å omfatte leveranser av elektrisk energi, samt at selskapet nå også er involvert i leting etter, utforskning av og produksjon av olje og gass. 

Som energiselskap er det Danmarks største. Hovedkvarteret ligger i Skærbæk i Fredericia, og staten eier 50,1 % av aksjene. Totalt har Ørsted mer enn  ansatte.

Ørsted ble grunnlagt som Dansk Naturgas A/S i 1972. Navnet ble endret til Dansk Olie og Naturgas A/S i 1973 og til DONG i 2002. I 2017 endret selskapet navn til Ørsted, oppkalt etter den danske fysikeren Hans Christian Ørsted.

Selskapet fusjonerte i 2006 med følgende selskaper: Energi E2, Nesa, Københavns Energis el-forretning, Frederiksberg Forsyning og Elsam. Fusjonen ble godkjent av Europakommisjonen i mars 2006.

 Virksomhet 
Ørsted er operatør på Sirifeltet som ligger i dansk sektor av Nordsjøen. Videre driver selskapet, delvis under merkenavnet Elsam, en rekke varmekraftverk i Danmark, og dessuten kraftvarmeverk som nytter energi fra biomasse og avfallsforbrenning. Totalt installert produksjonseffekt for elektrisk strøm er om lag 5 500 MW.

I Norge er selskapet representert med datterselskapet DONG Norge AS, med kontor i Stavanger der selskapets interesser på norsk sokkel ivaretas. Selskapet er den 10. største rettighetshaver på norsk sokkel, med reserver hovedsakelig i gassfeltet Ormen Lange-feltet. Andre felt der selskapet har interesser er Gydafeltet, Glitnefeltet, Tambarfeltet og Ulafeltet.

Videre har Ørsted blitt en av eierne som bygger ut Mongstad gasskraftverk. Selskapet driver også et stort antall vindmøllefarmer i Danmark, Storbritannia, Polen, Norge, Sverige og Frankrike. Ørsted har aksjeposter i kraftselskapene Kraftgården AB, Narvik Energi AS, og Salten Kraftsamband AS.

 Ørsteds kraftverk 
Kraftverkene som Ørsted driver i Danmark og Norge, med angivelse av elektrisk kraftpotensial eksklusive fjernvarmeeffekten:

Varmekraftverk:
 Asnæsverket – 1 472 MW
 Avedøreverket – 820 MW
 Enstedverket – 625 MW
 Esbjergverket – 738 MW
 H. C. Ørstedsverket – 133 MW
 Kyndbyverket – 626 MW
 Mongstad gasskraftverk – ca. 2,3 TWh (Produsert EL-kraft og varme-kraft til raffineriet)
 Skærbækverket – 683 MW
 Stigsnæsverket – 455 MW
 Studstrupverket – 750 MW
 Svanemølleverket – 135 MW

Kraftvarmeverk:
 DTU kraftvarmeverk – 38 MW
 Grenaa kraftvarmeverk – 18 MW
 Haslev kraftvarmeverk – 5 MW
 Herningverket – 89 MW
 Køge kraftvarmeverk – 26 MW
 Maribo-Sakskøbing kraftvarmeverk – 9 MW
 Masnedø kraftvarmeverk – 8,3 MW
 Ringsted kraftvarmeverk – 11 MW
 Slagelse kraftvarmeverk – 12 MW

Kraftvarmeverk basert på avfallsforbrenning:
 Frederikshavn kraftvarmeverk – 2,5 MW
 Haderslev kraftvarmeverk – 4,5 MW
 Horsens kraftvarmeverk – 35 MW
 Maabjerg kraftvarmeverk – 28 MW
 Odense kraftvarmeverk – 24 MW
 Vejen kraftvarmeverk – 2,5 MW

Blant vindmøllefarmene er de største Walney (368 MW), London Array (315 MW), Horns Rev 2 (209 MW), Gunfleet Sands 1-2 (133 MW), Nysted (132 MW) og Horns Rev 1 (64 MW).

 Salg av aksjer til Goldman Sachs 
Til tross for store protester via underskriftskampanjer og de danske politiske partienens bakland, ønsket den sosialdemokratisk ledete regjering i 2013-2014 å selge 19 prosent av Ørsteds aksjer til investeringbanken Goldman Sachs.Demonstrant: Hold Dong på danske hænder, politiken.dk. Besøkt 30. jan. 2014Blå vælgere siger nej til Dong-aftale, information.dk. Besøkt 30. jan. 2014 Kritikken handlet særlig om at Goldman Sachs ville få vetorett i forbindelse med utnevnelser i direksjonen, og at investeringbanken ville omgå de danske skatteforpliktelser i forbindelse med handelen.Corydon kendte til Goldman Sachs’ skattely under DONG-forhandling, information.dk. Besøkt 30. jan. 2014Overblik: Salget af Dong Energy, dr.dk. Besøkt 30. jan. 2014 

 Se også 
 Rettighetshavere i norske olje- og gassfelt

 Referanser 

 Eksterne lenker